అదరగొట్టిన థైరోకేర్‌
- 49 శాతం ప్రీమియంతో లిస్టయిన కంపెనీ
ముంబయి: డయోగ్నాస్టిక్స్‌ సేవల సంస్థ థైరోకేర్‌ టెక్నాలజీస్‌ సోమవారం మార్కెట్లో లిస్టయింది. తొలి రోజే ఈ స్టాక్‌ మదుపరులకు మంచి లాభాలను పంచింది. ఈ స్టాక్‌ ఎన్‌ఎస్‌ఈలో ఇష్యూ ధర రూ. 446 కంటే కూడా దాదాపు 49 శాతం ప్రీమియంతో రూ.665 వద్ద లిస్టయింది. బీఎస్‌ఈలో రూ.662 వద్ద తన ప్రస్థానాన్ని మొదలు పెట్టింది. దాదాపు 30.6 లక్షల షేర్లు చేతులు మారాయి. రూ.480 కోట్ల నిధుల సమీకరణ లక్ష్యంతో ప్రాథమిక మార్కెట్లోకి అడుగుపెట్టిన థైరోకేర్‌ ఇష్యూకు మదుపరుల నుంచి దాదాపు 73 శాతం స్పందన లభించిన సంగతి తెలిసిందే. సంస్థ ప్రతిపాదిత ఈ ఐపీఓకు రూ.420-446 ధరల శ్రేణిని ప్రకటించిన సంగతి తెలిసిందే. సోమవారం మార్కెట్లు ముగిసే సమయానికి బీఎస్‌ఈలో ఈ స్టాక్‌ రూ.172.10 (39 శాతం) మేర లాభపడి రూ.618.10 వద్ద ముగిసింది.
మీ స్నేహితులకు రికమెండ్ చెయ్యండి